Komission päätös N:o 4104/88/EHTY, tehty 13 päivänä joulukuuta 1988, komission päätöksen N:o 1566/86/EHTY liitteeseen sisältyvien kyselylomakkeiden muuttamisesta



Virallinen lehti nro L 365 , 30/12/1988 s. 0001 - 0032

Suomenk. erityispainos Alue 13 Nide 17 s. 0146

Ruotsink. erityispainos Alue 13 Nide 17 s. 0146



KOMISSION PÄÄTÖS N:o 4104/88/EHTY, tehty 13 päivänä joulukuuta 1988, komission päätöksen N:o 1566/86/EHTY liitteeseen sisältyvien kyselylomakkeiden muuttamisesta EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 47 artiklan, sekä katsoo, että rauta- ja terästeollisuuden kehittyminen edellyttää, että tilastotietojen keruujärjestelmää jatkuvasti mukautetaan ja tutkimusmenetelmiä parannetaan, rauta- ja terästilastoista 24 päivänä helmikuuta 1986 tehdyn komission päätöksen N:o 1566/86/EHTY(1) julkaisemisen jälkeen on tullut välttämättömäksi muuttaa eräitä kyselylomakkeita, erityisesti viimeisteltyjen valssaustuotteiden ja lopputuotteiden tuotantoa koskevaa (kyselylomake 2-13) sekä toimituksia ja tilauksia rauta- ja terästeollisuudessa koskevia kyselylomakkeita (kyselylomakkeet 2-56, 2-71, 2-72, 2-73, 2-74A, 2-80 ja 2-81), ja ensimmäisen toimenpiteen tarkoituksena on saada tuotantotilastojen avulla parempi kuva kapasiteetista (bruttotietojen keruu nettotietojen sijasta), jälkimmäisen tavoitteena on saada parempi ja tarkempi kuva markkinatapahtumista (näkyvän teräksenkulutuksen laskeminen poisluettuna kaksinkertainen laskeminen ja tiettyjen elementtien yhteensopimattomuus), ON TEHNYT TÄMÄN PÄÄTÖKSEN: 1 artikla Korvataan kyselylomakkeet 2-13, 2-56, 2-71, 2-72, 2-73, 2-74A, 2-80 ja 2-81, jotka ovat päätöksen N:o 1566/86/EHTY liitteessä, tämän päätöksen liitteessä olevilla kyselylomakkeilla. Niissä mainitut tilastotiedot on toimitettava komissiolle 1 päivästä tammikuuta 1989 alkaen. 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tämä päätös on kaikilta osiltaan velvoittava, ja sitä on sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1988. Komission puolesta Peter SCHMIDHUBER Komission jäsen EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-13 VIIMEISTELTYJEN VALSSATTUJEN TUOTTEIDEN JA LOPPUTUOTTEIDEN TUOTANTO OHJEET I YLEISTÄ 1. Kaikkien tehtaiden, jotka valmistavat perustamissopimuksen piiriin kuuluvia tuotteita (tavallisia teräslaatuja ja erikoisteräksiä), on täytettävä tämä kyselylomake. 2. Jokaisen tehtaan on täytettävä erillinen kyselylomakkeensa siinäkin tapauksessa, että useat niistä ovat osa samaa yhtiötä. 3. Tarkasteltava kuukausi on kalenterikuukausi. 4. Tuotanto kattaa kaikki tehtaalla tehdyt tuotteet, myös huonolaatuiset (kuten ei-priima tuotteet, levyjen särmäykset ja jätepäät), joita ei ole tarkoitettu välittömästi uudelleensulatettaviksi. 5. Tuotanto tarkoittaa kaikkia tuotteita, jotka on valmistettu tehtaassa olipa ne sitten valmistettu omalla kustannuksella tai ei. Erityisesti kaikki vuokravalssaustuotteet tulee sisällyttää sen tehtaan tuotantoon, jossa ne on tehty eikä sen tehtaan tuotantoon, joka on tilannut vuokratyön. 6. Kuumavalssattu leveä nauha luetaan välituotteeksi, jos se uudelleenvalssataan tai jatkojalostetaan muiksi terästuotteiksi(2a) samassa yhtiössä tai jos se toimitetaan toiseen terästehtaaseen yhteisön sisällä jatkojalostusta varten. Siinä tapauksessa sitä ei pitäisi ilmoittaa kyselylomakkeen osissa A ja B. Kuumavalssattu leveä nauha luetaan lopputuotteeksi, jos se ei ole tarkoitettu uudelleen valssattavaksi tai muulla tavoin jatkojalostettavaksi yhteisön terästeollisuuden piirissä teräslopputuotteiksi (suora käyttö) tai jos se viedään yhteisön ulkopuolelle. Siinä tapauksessa se on ilmoitettava lopputuotteena (rivit 171, 172 ja 173). Toisaalta kuumavalssatun leveän nauhan jatkojalostuksella saadut tuotteet tulisi sisällyttää kyselylomakkeelle siinäkin tapauksessa, että kysymyksessä on vain kylmävalssaus, jonka tuloksena syntyy kylmävalssattua leveää nauhaa, joka on lopputuote. 7. Tuotanto on ilmoitettava jokaisen tehtaan osalta seuraavien ehtojen mukaisesti: a) Viimeistellyt tuotteet, joita ei jatkojalosteta lopputuotteiksi samassa tehtaassa: tuotteet on ilmoitettava siinä tilassa, joissa niiden on määrä lähteä valmistavasta tehtaasta (perustamissopimuksessa tarkoitetussa merkityksessä) toimitettavaksi joko perustamissopimuksen piiriin kuulumattomalle mutta tehtaaseen integroidulle osastolle (esim. perustamissopimuksen piiriin kuulumattomien putkien tai kylmävalssattujen nauhojen valmistamiseksi) tai mille tahansa muulle saman yhtiön terästehtaalle tai mille tahansa muulle teräsyhtiölle, tukkukauppiaille tai kuluttajille. b) Viimeistellyt tuotteet, jotka jatkojalostetaan lopputuotteiksi samalla tehtaalla (esim. kylmävalssattu leveä nauha, joka päällystetään sinkillä): viimeistellyt tuotteet on merkittävä siinä tilassa, jossa ne ovat välittömästi ennen ensimmäistä käsittelyä, joka on luettava niiden lopputuotteeksi jatkojalostamiseen (nettoperiaate). c) Jos tehdas saa viimeistellyn tuotteen (esim. kylmävalssattu levä nauha tai raskas levy), jonka se prosessoi (esim. hehkuttamalla, leikkaamalla, poistamalla purseen jne.) ilman, että se poistuu viimeisteltyjen tuotteiden vaiheesta, tehtaan ei tarvitse ilmoittaa mitään kyselylylomakkeella kaksinkertaisen laskennan välttämiseksi, koska tuotannon on ilmoittanut toimittava tehdas. d) Jos vastaanotetun viimeistellyn tuotteen jatkojalostus kuitenkin tuottaa lopputuotteen (esim. sinkillä pinnoitettua levyä tai keloja), tehtaan on ilmoitettava kyselylomakkeen B osassa tuotettujen lopputuotteiden tuotanto (ks. kohtaa I.10). Lisäksi on vältettävä kyselylomakkeen A osan täyttämistä kahteen kertaan tehtaan, yrityksen tai yhteisön tasolla. 8. Merkitkää liitteen sarakkeeseen 01 tehtaalla jatkojalostetun kuumavalssatun leveän nauhan tonnimäärä ja sarakkeisiin 02 ja 03 saatujen tuotteiden tonnimäärät. 9. Sen lisäksi, että jatkuvavalulaitosten tuotantoa tarkastellaan raakaterästuotannon osana, sitä on tarkasteltava myös välituotteena (valssausta, taontaa jne. varten). Jotkut näistä, so. pyöreät ja neliönmuotoiset putkiaihiot, on sisällytettävä liitteen riville 402. 10. Pinnoitetut levyt on luokiteltava sen pinnoitusprosessin kohdalle, jonka kohteena ne kulloinkin ovat olleet, kun tuote kulkee useamman tuollaisen prosessin läpi (bruttoperiaate). >VIITTAUS KAAVIOON> II MÄÄRITELMÄT 1. Valssilanka Viimeistelty valssaustuote, kuumana säännöttömästi kiepitetty. Valssilangan poikkileikkaus voi olla pyöreä, soikea, neliö, suorakaide, kuusikulmio, kahdeksankulmio, puolipyöreä tms. Sen pinta on normaalisti sileä(3a). 2. Betoniterästangot Pyörö- ja neliötangot, vähintään 5 mm, yhtenäinen pinta, aallotettu tai uurrettu. Nämä tuotteet, jotka on tarkoitettu betonin lujittamiseen, teräsbetonia varten, ovat voineet olla säännöllisen kylmän muodonmuuttamisen kohteena kuten esim. pituusakselin ympäri kiertämisen kohteena. 3. Muut kauppaterästangot ovat viimeisteltyjä kuumavalssattuja tuotteita, jotka eivät sisälly mihinkään muuhun tämän kappaleen nimikkeeseen ja jotka eivät ole: kiinteää rautatiemateriaalia (kiskot, ratapölkyt, sidekiskot), ponttiterästä, leveälaippaisia palkkeja, muita palkkeja, profiileja ja I-, U- ja H-profiileja, korkeus vähintään 80 mm. 4. Leveälattateräkset ovat tuotteita, joiden poikkileikkaus on suorakaiteen muotoinen ja jotka on kuumavalssattu pituussuuntaan suljetussa laatikkourassa tai yleisvalssaimessa, paksuus vähintään 4 mm ja leveys yli 150 mutta enintään 1 250 mm. Ne toimitetaan aina tasona. 5. Kuumavalssattu kapea nauha on valssaustuote, jonka reunat on joko leikattu tai ei ole, suorakaiteen muotoisesta profiilista, leveys on alle 600 mm ja paksuus ei ylitä leveyden kymmenettä osaa, tuotettu suorina paloina, keloina tai taitettuina nippuina. Se voidaan myös valmistaa halkaisemalla kuumavalssattu leveä nauha. 6. Levyt ovat valssattuja litteitä tuotteita, jotka eivät täytä leveälattaterästen, kuumavalssattujen leveiden nauhojen eikä kuumavalssattujen kapeiden nauhojen määritelmiä. Kun ne toimitetaan neliön tai suorakaiteen muotoisina, näiden tuotteiden tulee olla vähintään 600 mm leveitä, jos ne ovat kuumavalssattuja, ja vähintään 500 mm, jos ne ovat kylmävalssattuja, niiden erottamiseksi kapeista nauhoista, jotka toimitetaan paloina. 7. Sähköteknisten levyjen tehonhäviö kilogrammaa kohti 50 syklin virralla ja 1 teslan induktiolla 1 on Epstein-menetelmän mukaan arvioitu seuraavaksi: a) Korkeintaan 2,1 wattia, jos paksuus ei ylitä 0,2 mm. b) Korkeintaan 3,5 wattia, jos paksuus on 0,2-0,6 mm. c) Korkeintaan 6 wattia, jos paksuus on vähintään 0,6 mm ja korkeintaan 1,5 mm. 8. Valkolevy, muut perustamissopimuksen kattamat tinatut levytuotteet: Levyt tai nauhat, kuuma- tai kylmävalssatut, metallikerroksella pinnoitetut, tinapitoisuus vähintään 97 % painosta, olipa ne sitten pinnoitettu lakkakerroksella tai ei. 9. T.F.S.-levyt: Levyt ja nauhat, joiden paksuus yleensä on alle 0,50 mm, elektrolyyttisesti pinnoitetut kromilla tai kromioksidilla tai molemmilla, kokonaispaksuuden ollessa yleensä korkeintaan 0,05 mikromyytä. 10. Mustalevy: Lattatuote niukkahiilistä terästä, alle 0,50 mm paksu, toimitetaan levynä tai kelana, jonka pinta on sopivaa tinalla tai lakalla pinnoittamiseen tai painamiseen eikä ole öljytty. 11. Sinkillä pinnoitetut levyt: Kuuma- tai kylmävalssatut levyt keloina tai paloina (kylmävalssatut palat yli 500 mm), tasaiset tai aaltomaiset, jotka on pinnoitettu sinkillä kuumaupotuksella tai elektrolyyttisesti joko toiselta tai molemmilta puolin. 12. Kuumavalssattu leveä nauha: Kuumavalssattu lattatuote nauhana, jonka leveys on vähintään 600 mm, joka on välittömästi viimeistelyvalssauksen jälkeen tai peittauksen tai jatkuvatoimisen hehkutuksen jälkeen kierrekiepitetty säännöllisesti kerrostettuihin kieppeihin sellaisen kiepin muodostamiseksi, jonka poikittaispinnat ovat melkein sileitä. Kaikki kylmälevyt, olipa ne sitten kelattu tai ei, tulisi sisällyttää riveille 167 ja 168. 13. Välituotteet: - Kaikki tuotteet, jotka on saatu suoraan teräksen jatkuvavalulla. - Tuotteet, jotka on saatu yksinkertaisesti valssaamalla valanteet, kuten aihiot, teelmät, levyaihiot, pyöreät tai neliönmuotoiset putkiaihiot saumattomiksi putkiksi tai profiiliaihioiksi. - Kaikki pyörö- ja neliötangot, siinäkin tapauksessa, että niiden pintaviimeistely ylittää edellä mainittujen välituotteiden pintaviimeistelyn, tulee merkitä välituotteina (oman nimikkeensä alle) niiden määränpään mukaan ja kyseisen määränpään määritysten mukaan. EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-56 EHTY-TERÄSTUOTTEIDEN VASTAANOTTO SUORAAN TAI TUKKUKAUPPIAIDEN VÄLITYKSELLÄ OHJEET 1. Tätä kyselylomaketta sovelletaan kaikkiin EHTYn piiriin kuuluviin terästehtaisiin. 2. Jokaisesta tehtaasta on täytettävä erillinen kyselylomake siinäkin tapauksessa, että useat näistä tehtaista ovat osa samaa yhtiötä. 3. Tarkasteltava kuukausi on kalenterikuukausi. 4. Erillinen kyselylomake on täytettävä kaikista seuraavista laaduista: - tavalliset teräslaadut, - seostamattomat teräslaadut, - niukkaseosteiset erikoisrakenneteräkset, - ruostumattomat ja tulenkestävät teräkset, - muut seosteräkset, - kaikki laadut yhteensä. 5. Tuotteiden määritelmät vastaavat kyselylomakkeen 2-71 määritelmiä. 6. Ilmoittakaa kaikki fyysiset perustamissopimuksen kattamien terästuotteiden, myös huonolaatuisten, joita ei ole tarkoitettu välittömästi uudelleen sulatettaviksi, vastaanotot, mukaanluettuna: - urakkatöiden vastaanotto EHTY-tehtaalle, - EHTY-tuotteet, jotka on saatu takaisin urakkaprosessin jälkeen, - materiaalit, jotka jatkojalostetaan muiksi perustamissopimuksen piiriin kuuluviksi tuotteiksi ja/tai jälleenmyydään samassa muodossa. 7. Ainostaan EHTYn rauta- ja terästeollisuuden ulkopuolella olevilta tehtailta tai tukkukauppiailta tulevat tuotteet on ilmoitettava vastaanotetuiksi kotimarkkinoilta. 8. Sellaista tehtaan vastaanottamaa materiaalia, joka on ostettu suoraa käyttöä varten EHTYn perustamissopimuksen ulkopuolisiin tarkoituksiin (esim. korjauksiin ja huoltoon, uuden laitoksen, putkitehtaiden, takomoiden, langanvetolaitoksen jne. rakentamiseen), ei ilmoiteta tällä kyselylomakkeella. 9. Uudelleen käyttöä varten vastaanotettuja tuotteita, kuten käytettyjä rautatiekiskoja, ei ilmoiteta tällä kyselylomakkeella. >VIITTAUS KAAVIOON> EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-71 LAATU- JA PERUSTERÄKSET TOIMITUKSET YHTEISÖN MAIHIN JA TOIMITUKSET YHTEENSÄ OHJEET I YLEISTÄ 1. Tätä kyselylomaketta sovelletaan kaikkiin yhteisön terästehtaisiin. 2. Tarkasteltava kuukausi on kalenterikuukausi. 3. Toimitukset koskevat kaikkia tuotteita, myös huonolaatuisia (kuten ei-priimatuotteet, levyjen särmäykset ja harkoista katkaistut päät) mutta ei välittömästi uudelleen sulatettavia. Ei-toimitettujen tuotteiden tonnimäärät tulee merkitä siinä tilassa, jossa ne lähtevät tehtaasta tai tehtaan varastoimispaikasta. 4. Toimituksiin sisältyvät kaikki perustamissopimuksen piiriin kuuluvat tuotteet, joita käytetään tuotteiden pakkaamiseen ennen niiden lähettämistä. Pääperiaatteet 5. Toimitukset on ilmoitettava päätaulukossa (osat B, C, D tai E) kahden perusperiaatteen mukaisesti: a) Tietylle kuukaudelle merkittävät toimitukset ovat sellaisia, jotka on toimitettu EHTY -terästeollisuuden ulkopuolisia toimintoja varten (so. yhteisön kuluttajille ja osakkeenomistajille ja kolmansien maiden asiakkaille), joko ilmoituksen antavan tehtaan suoraan lähettämänä tai kansallisen tehtaaseen kuuluvan varastoimispaikan kautta tai epäsuoraan (ks. 5b). Siirtoja tehtaiden ja niiden omien kansallisten varastoimispaikkojen välillä ei ilmoiteta. b) Kaupallinen periaate Tuotteen toimittamisesta ilmoittaa tehdas, joka saa tilauksen ja laskuttaa toimituksesta tilauksen tehnyttä asiakasta, siinäkin tapauksessa, että toinen tehdas lähettää tavarat laskuttavan tehtaan lukuun tai että tavarat lähettää urakkatyön tekijä tai alihankkija. Ilmoituksen antava tehdas ilmoittaa toimituksen tavaroiden todellisen määränpään mukaan. Erikoistapaukset 6. Terästehtaan oma kulutus ja siirrot integroituihin laitoksiin EHTY-terästeollisuuden ulkopuolella Päätaulukossa ilmoitettujen toimitusten tulee sisältää terästehtaiden oma kulutus (mukaan luettuna korjaus ja uusien laitosten rakentaminen) ja toimitukset integroiduille laitoksille, jotka tuottavat putkia, taoksia jne., myös laitokset, jotka tuottavat renkaita, pyöriä ja akseleita silloinkin kun ne ovat valssattuja. Näiden toimitusten tulee sisältää: - oman tuotannon toimitukset, - ostettujen materiaalien toimitukset ellei ole todistettu, että toimittava terästehdas on jo ilmoittanut nämä määrät toimituksina markkinoille. 7. Myynnit muille EHTY-terästehtaille a) Toimituksia yhdestä EHTY-terästehtaasta toiseen samaan yhtiöön kuuluvaan ja samassa maassa sijaitsevaan ei ilmoiteta; b) Valanteet, välituotteet ja kuumavalssatut leveät nauhat, nämä toimitukset on ilmoitettava joko: - kyselylomakkeen A-osassa, mikäli tiedetään varmasti, että ne on toimitettu uudelleen valssattavaksi, jälleenmyyntiä varten tai EHTY-tuotteiksi jatkojalostamista (leikkaamista, halkaisemista tai pinnoittamista) varten, tai - kyselylomakkeen B- tai C-osassa, jos ne on toimitettu vastaanottavan terästehtaan omaa kulutusta tai ei-EHTY-tuotteiksi jatkojalostamista varten, ellei tiedetä vastaanottavan tehtaan ilmoittavan näitä määriä toimituksina markkinoille tai jos ei ole tarkkaa tietoa niiden käyttötarkoituksesta; c) Muut tuotteet: nämä tuotteet on ilmoitettava joko: - päätaulukossa (osat C, D, tai E), jos ne on toimitettu vastaanottavan tehtaan omaa kulutusta varten tai jatkojalostettavaksi ei-EHTY-tuotteiksi tai jos ei ole tarkkaa tietoa niiden käyttötarkoituksesta, - liitteessä III ainoastaan siinä tapauksessa, että ne on toimitettu toisessa maassa sijaitsevalle EHTY-terästehtaalle jälleenmyyntiä tai muiksi EHTY-tuotteiksi jatkojalostamista varten. Sellaisissa tapauksissa vastaanottavalle terästehtaalle siirtyy vastuu ilmoituksesta markkinoille toimittamisesta myöhemmin. 8. Toimitukset toisen toimeksiantajana toimivan yhtiön tilauksesta ja laskuun a) Toimeksiantaja on EHTY-terästehdas: tehtaan, joka laskuttaa tuotteiden toimittamisesta EHTY:n ulkopuolista asiakasta, on ilmoitettava toimitus päätaulukossa ja jos lähettävä tehdas on toisessa maassa myös liitteessä I. Lähettävän tehtaan on ilmoitettava toimitus ainoastaan, jos tilaus saatiin toisessa maassa sijaitsevalta EHTY-terästehtaalta. Sellaisessa tapauksessa toimitusta ei ilmoiteta päätaulukossa vaan ainoastaan liitteessä II; b) Toimeksiantaja ei ole EHTY-terästehdas: lähettävän tehtaan on ilmoitettava päätaulukossa toimitukset sellaisen yhtiön tilauksesta ja laskuun, joka ei ole EHTY-terästehdas, koska toimeksiantaja ei ilmoita toimitustilastoja Eurostatille. 9. Toimitukset urakkatyötä tai alihankintaa varten Tuotteet, jotka on lähetetty urakkatyötä varten, on ilmoitettava ainoastaan liitteessä III ja ainoastaan siinä tapauksessa, että urakkatyön tekijä on toisessa maassa. 10. Toimitukset urakkatyön tai alihankinnan jälkeen a) Silloin, kun toimeksiantaja on saman maan EHTY-terästehdas, toimituksia ei ilmoiteta tällä kyselylomakkeella; b) Silloin, kun toimeksiantaja on toisessa maassa oleva EHTY-terästehdas: i urakkatyön tekijän on ilmoitettava urakkatyön jälkeen lähetetyt tuotteet, - liitteessä III, jos tuotteet palaavat toimeksiantajan omistamaan tehtaaseen tai varastoimispaikkaan tai toiseen EHTY-terästehtaaseen - liitteessä II, jos tuotteet lähetetään johonkin muuhun määränpäähän, i toimeksiantajan on ilmoitettava päälomakkeessa urakkatyön jälkeen markkinoille myydyt tuotteet, olipa niiden lähettäjä kuka hyvänsä, ja myös liitteessä I, jos lähettävä tehdas sijaitsee toisessa maassa; c) Silloin kun toimeksiantaja ei ole EHTY-terästehdas: urakkatyön tekijän on ilmoitettava toimitus urakkatyön jälkeen päätaulukossa, olipa tuotteiden määränpää mikä tahansa, koska toimeksiantaja (tukkukauppias tai kuluttaja yhteisössä tai asiakas kolmannessa maassa) ei tee toimituksesta ilmoitusta Eurostatille. II MÄÄRITELMÄT 1. Välituotteet - Kaikki tuotteet, jotka on saatu teräksen jatkuvavalumenetelmällä. - Tuotteet, jotka on saatu yksinkertaisesti valssaamalla jatkuvavalumenetelmällä tuotetut välituotteet tai valanteet, kuten aihiot, neliönmuotoiset tai suorakaiteen muotoiset teelmät, litteät tankopuolivalmisteet, välituotteet saumattomiksi putkiksi ja profiiliaihiot (nämä on yleensä tarkoitettu jatkojalostettavaksi viimeistellyiksi EHTY-tuotteiksi, taotuiksi tuotteiksi tai saumattomiksi putkiksi). Huomautus: a) Välituotteiden, joiden poikkileikkaus on neliön tai suorakaiteen muotoinen, sekä profiiliaihioiden tulisi olla Euronormi 79:n perusteidenen mukaisia. b) Levyvälituotteet ovat suorakaiteen muotoisia välituotteita, joiden leveyden suhde paksuuteen on vähintään 2. c) Pyöreät välituotteet, joita ei ole tarkoitettu saumattomiksi putkiksi, ovat yksinomaan jatkuvavalettuja. d) Muut välituotteet ovat aihioita, neliön- tai suorakaiteen muotoisia teelmiä ja profiiliaihioita. >VIITTAUS KAAVIOON> 2. Kuumavalssattu leveä nauha on kuumavalssattu lattatuote, vähintään 600 mm leveä, joka välittömästi viimeistelyvalssauksen tai jatkuvatoimisen hehkutuksen jälkeen on säännöllisesti kiepitetty kiepille, jossa on melkein litteät sivut tai säännöllinen malli. 3. Kuumavalssattu kapea nauha on valssaustuote, jonka reunat joko on leikattu tai ei, suorakaiteen muotoisesta profiilista, jonka leveys on alle 600 mm ja paksuus ei ylitä leveyden kymmenettä osaa, tuotetaan suorina paloina, keloina tai taitettuina nippuina. Sitä voidaan myös valmistaa halkaisemalla kuumavalssattu leveä nauha. 4. Kuumavalssatut levyt ovat valssattuja lattatuotteita, jotka eivät vastaa leveälattaterästen, ja edellä mainittujen kuumavalssattujen leveiden ja kapeiden nauhojen määritelmiä. Kun näitä tuotteita toimitetaan neliön- tai suorakaiteen muotoisina, niiden tulee olla vähintään 600 mm leveitä. Keloista leikatut palat ovat kuumavalssattuja lattatuotteita, jotka on saatu leikkaamalla kuumavalssattua leveää nauhaa. Vaihtosuuntaiset valssauslevyt eivät ole valssattuja tuotteita, jotka on valssattu vaihtosuuntaisessa valssaimessa tai missään muussakaan valssaimessa kuin leveänauhavalssaamossa. 5. Leveälattateräkset ovat tuotteita, joilla on suorakaiteen muotoinen poikkileikkaus, kuumavalssattuja pituussuuntaan suljetussa laatikossa tai yleisvalssaimessa, paksuus vähintään 4 mm ja leveys vähintään 150 mutta korkeintaan 1 250 mm. Ne voidaan tuottaa myös leikkaamalla tai polttoleikkaamalla leveämmät lattatuotteet. Ne toimitetaan aina levynä. 6. Kylmävalssatut levyt ovat valssattuja levytuotteita paloina ja keloina ja toimitetaan vähintään 500 mm leveinä. 7. Sähköteknisillä levyillä on magneettisia ominaisuuksia ja ne on tarkoitettu magneettipiirien rakentamiseen. Ne toimitetaan kylmävalssattuna levynä, paloina tai keloina, yleensä alle 3 mm paksuna ja korkeintaan 1 500 mm leveänä. Sähköteknisiin teräksiin sisältyy a) Suuntamattomat sähkötekniset teräkset Seostamattomat teräkset ja teräkset, joissa on ainoastaan piitä tai piitä ja alumiinia, jotka voidaan toimittaa i) puoliksi prosessoidussa tilassa, jossa määritetyt kokonaismenetykset taataan ainoastaan kun käyttäjä käsittelee suositettujen olosuhteiden vallitessa näitä määritettyjä kokonaishäviötä 1,5 teslan induktiolla 50 Hz tuotteille, joiden paksuus on 0,5 mm taataan 8,9 W/kg (EU 126 ja 165) maksimissa. ii) viimeistelyhehkutetussa tilassa, jossa määritetyt kokonaishäviöt taataan 2-8 W/kg välillä, 1,5 Teslan induktiolla 50 Hz tuotteille, joiden paksuus on 0,5 mm (EU 106). Tuotteet voidaan toimittaa ilman eristystä tai joko toinen tai molemmat pinnat eristyspinnoitettuna b) Raesuunnatut (grain oriented) sähkötekniset teräkset Pii- tai piialumiiniseosteiset teräkset, joiden taatut määritetyt kokonaishäviöt ovat alle 2 W/kg tuotteille, jotka ovat yli 0,2 mm paksuja 1,5 Teslan induktiolla 50 Hz. Verrattuna suuntaamattomaan teräkseen, martion suuntaisilla tuotteilla on paljon paremmat magneettiset ominaisuudet valssauksen suuntaan kuin poikittaissuuntaan. Ne toimitetaan aina molemmat pinnat eristyspinnoitettuna. 8. Mustalevy Kylmävalssatut levyt, paloina tai keloina, seostamatonta niukkahiilistä terästä, alle 0,50 mm paksua, jonka pinta soveltuu tinaamiseen, lakkaamiseen tai painamiseen. Silloin kun tämä materiaali on tarkoitettu valkolevyjen valmistamiseen, sitä pidetään alle 500 mm levyisenä myös EHTY-tuotteena. 9. Valkolevy ja muut tinatut levytuotteet Valkolevy on kulmavalssattu lattatuote seostamatonta niukkahiilistä terästä, paksuus alle 0,50 mm ja leveys mikä tahansa, tinalla pinnoitettu joko elektrolyyttisesti tai kuumaupotuksella, myös lakattuna tai painettuna. Tinatut levyt ovat tinalla pinnoitettuja lattatuotteita, joiden paksuus on vähintään 0,50 mm ja leveys vähintään 500 mm leveitä. 10. ECCS (kromilla/kromioksidilla pinnoitetut levyt ja nauhat) ECCS on kylmävalssattu lattatuote seostamatonta niukkahiilistä terästä, jonka paksuus on yleensä alle 0,50 mm, elektrolyyttisesti pinnoitettu kromioksidilla tai kromilla ja kromioksidilla, metallipinnoitteen paksuuden ollessa yleensä korkeintaan 0,05 micronia. Levyt voivat olla valkolevyjen tapaan sekä paloina että keloina, joiden paksuus on vähintään 500 mm ja nauhoina alle 500 mm siitä huolimatta, että jälkimmäiset eivät ole EHTY-tuotteita 11. Muut pinnoitetut levyt Kuumaupotuksella tai elektrolyyttisesti sinkillä pinnoitetut levyt Kuuma- tai kylmävalssatut levyt, paloina tai keloina, yhdeltä tai molemmilta puolilta sinkillä pinnoitetut joko kuumaupotuksella tai elektrolyyttisesti. Pinnoittamisen jälkeen pinta voidaan passivoida kromaamalla tai fosfatoimalla. Kuumaupotetut galvanoidut levyt voidaan aallottaa. Muut metallilla pinnoitetut levyt Kuuma- tai kylmävalssatut levyt, paloina tai kelattuna, metalleilla pinnoitettuna, joko kuumaupotuksella tai elektrolyyttisesti. Tähän määritelmään eivät sisälly ne metallipinnoitteet, joihin viitataan valkolevyn ja tinattujen levyjen määritelmissä. ECCS, kuumaupotetut ja elektrolyyttisesti sinkillä pinnoitetut levyt. Muut orgaanisesti tai epäorgaanisesti pinnoitetut levyt Kuuma- tai kylmävalssatut levyt, paloina tai kelattuna, joko pelkkänä tai metallilla esipinnoitettuna (yleensä sinkillä), jotka myöhemmin jatkuvapinnoitetaan muovilla tai maalilla (mukaanluettuna metallinen maali). 12. Valssilanka Kuumavalssattu tuote, säännöttömästi kiepitetty. Poikkileikkaus voi olla pyöreä, soikea, neliö, suorakaide, kuusikulmio, kahdeksankulmio, puolipyöreä tai muu kupera muoto. Huomautus: a) Tanko, joka on oikaistu ja leikattu paloiksi, luokitellaan joko kuumavalssatuksi tangoksi tai betoniterästangoksi. b) Tanko, jonka pinnassa on muotopoikkeamia (ribbed), on kuumavalssattu tuote, säännöttömästi kiepitetty, samanlainen poikkileikkaus kuin pehmeäpintaisella tangolla, mutta jolle on kuumavalssaamalla saatu pinta, jossa on muotopoikkeamia (uurrettu). 13. Betoniterästangot: Pyörö- tai neliötankoja, vähintään 5 mm, tasainen, hammaslaitainen tai rosoinen pinta. Nämä tuotteet, jotka on pääasiassa tarkoitettu raudoitusbetoniin tarvittavan raudoituksen valmistukseen, ovat voineet olla säännöllisen kylmämuovauksen, kuten pitkittäisakselin ympäri tapahtuvan kierron kohteena. 14. Kauppaterästangot: Tähän sisältyy jne. a) lattatuotteet, jotka ovat neljältä sivulta kuumavalssattuja tankoja, joissa on suorakaiteen muotoinen poikkileikkaus, yleensä vähintään 5 mm paksuja ja leveys korkeintaan 150 mm. b) muun täyteisen poikkileikkauksen (kupera monikulmio) omaavat tangot, kuten esim. pyörö- ja neliötangot, kuusikulmaiset jne. c) Muut profiilit, jotka eivät ole rautatiemateriaalia, ponttiterästä tai raskaita I-, U- ja H-profiileja, vähintään 80 mm ja kaivospalkkiprofiileja; muihin profiileihin sisältyvät kulmateräkset, t-profiilit, palkomuototeräkset kaikenkokoiset sekä kevyet I-, U- ja H-profiilit, alle 80 mm, erikoistangot ja tai erikoisprofiilit. III RIVI- JA SARAKEKOHTAISET HUOMAUTUKSET 1. Rivit 131 ja 136 Nämä ovat kuumavalssattuja leveitä nauhoja muiksi perustamissopimuksen piiriin kuuluviksi terästuotteiksi jatkojalostettava - olipa kyseessä sitten todellinen uudelleen valssaus tai muu prosessi, kuten esim. leikkaaminen (kuumavalssattujen levytuotteiden tuottamiseksi), halkaiseminen (kuumavalssattujen kapeiden nauhojen tuottamiseksi) tai pinnoittaminen (esim. sinkillä pinnoittaminen) lopputuotteen tuottamiseksi. 2. Rivit 311 ja 316 Tähän merkitään kuumavalssattujen leveiden nauhojen toimitukset ei EHTY-asiakkaiden (kuluttajat, osakkeenomistajat ja kolmansien maiden asiakkaat) suoraan käyttöön (kuumavalssattu leveä nauha viimeistellyksi tuotteeksi katsottuna). 3. Rivit 520 ja 534 Myös kuonareikätangot, joita käytetään valuaukkojen avaamiseen. EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-72 Osa I LAATU- JA PERUSTERÄKSET TERÄSTOIMITUKSET KOLMANSIIN MAIHIN OHJEET I yleistä ja tuotteiden määritelmät Ks. kyselylomaketta 2-1 II kolmaksia maita koskeva luokitus Sarake 100: Eurooppa: Sarakkeet 110 ja 130 yhteensä. Sarake 110: Länsi-Eurooppa sisältää sarakkeissa 111-117 lueteltujen maiden lisäksi: Islanti Andorra Färsaaret Malta, Gibraltar Vatikaani Sarake 130: Itä-Eurooppa: sisältää seuraavat maat: Bulgaria Unkari Puola Romania T Osekkoslovakia Neuvostoliitto Saksan demokraattinen tasavalta Albania Sarake 210: USA ja sen omistamat alueet, jotka ovat: Puerto Rico, Panaman kanavavyöhyke, Yhdysvaltain Tyynenmeren pienet erillissaaret, Yhdysvaltain Neitsytsaaret. Sarake 230: Väli-Amerikka: Tämä alue sisältää seuraavat maat: Kuuba Costa Rica Guatemala Haiti Honduras Meksiko Bermuda Nicaragua Panama (pl. Kanavavyöyke) Dominikaaninen tasavalta El Salvador Belize Bahama Turks- ja Caicossaaret Guadeloupe Martinique Caymansaaret Jamaika Barbados Länsi-Intian Trinidad ja Tobago Grenada Alankomaiden Antillit Sarake 240: Etelä-Amerikka: Tämä alue sisältää seuraavat maat: Argentiina Brasilia Bolivia Chile Kolumbia Ecuador Falklandinsaaret Paraguay Peru Uruguay Venezuela Guyana Ranskan Guayana Suriname Sarake 330: Lähi- ja Keski-Itä: Tämä alue sisältää seuraavat maat: Kypros Libanon Syyria Irak Iran Israel Jordania Saudi-Arabia Kuwait Bahrain Qatar Arabiemiirikunnat Oman Pohjois- ja Etelä-Jemen >VIITTAUS KAAVIOON> EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-72 Osa II LAATU- JA PERUSTERÄKSET TOIMITUKSET KOLMANSIIN MAIHIN >VIITTAUS KAAVIOON> EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-73 Osa I LAATU- JA PERUSTERÄKSET TERÄSTOIMITUKSET KANSALLISILLE MARKKINOILLE TUOTTEITTAIN JA ASIAKASTOIMIALOITTAIN OHJEET I YLEISOHJEET 1. Tälle kyselylomakkeelle tulisi merkitä kaikkien terästuotteiden määränpää siinä tilassa, jossa ne jättävät terästehtaan (perustamissopimuksen tarkoittamassa merkityksessä). Sen vuoksi lomakkeeseen sisältyy tehtaan oma kulutus ja toimitukset terästehtaan integroituihin laitoksiin, joiden toiminta ei kuulu perustamissopimuksen piiriin. Kaksinkertaisen kirjauksen välttämiseksi tähän ei kuitenkaan tulisi sisällyttää toimituksia toiselle terästehtaalle perustamissopimuksen tarkoittamassa merkityksessä, jos tämä tehdas jatkojalostaa tuotteita toisiksi tuotteiksi perustamissopimuksen tarkoittamassa merkityksessä. 2. Tarkasteltava vuosi on kalenterivuosi. 3. Toimitusten tulee sisältää kaikkien tuotteiden toimitukset, myös huonolaatuisten (kuten ei-priimatuotteet, levyjen särmäykset ja jätepäät), mutta ei välittömästi uudelleen sulatettavien. Merkitkää toimitetuttujen tuotteiden nettotonnimäärät sellaisessa tilassa, jossa ne lähtevät tehtaalta tai sen varastoimispaikalta. 4. Toimituksiin tulisi sisällyttää vuokravalssatut tuotteet kyselylomakkeen 2-71 tarkoittamassa merkityksessä. 5. Toimituksia tehtaalla pidettyjen varastojen täydentämiseksi ei tulisi sisällyttää ennenkuin varastoimispaikka on lähettänyt asiakkaille kyseiset tuotteet. 6. Menetelmät ja periaatteet, joita noudatetaan, on luokitella asiakkaat toimialan ja toimitusten kirjaaminen. 1. PERIAATE: Ensimmäisen vastaanottajan toimiala on ilmoitettava, so. sen, joka vastaanottaa teräksen muodossa, jossa terästeollisuus sen myy perustamissopimuksen tarkoittamassa merkityksessä. 2. PERIAATE: Jos vastaanottavalla yhtiöllä on useita tehtaita, jokaista tehdasta tulisi tarkastella erikseen ja sen toimiala todeta. 3. PERIAATE: Jos tehtaalla on useanlaista toimintaa, tulisi esittää juuri se toiminta, joka on tehnyt tilauksen ja kyseessä olevat eri toiminnot tulisi selvästi määrittää yhteistyössä asiakkaan kanssa. 4. PERIAATE: Jos vastaanottajalla on useanlaista toimintaa, joista ainoastaan yksi käyttää terästä, asiakas luokitellaan viimeksimainitun perusteella siinäkin tapauksessa, että toiminta on integroitu tai liitetty asiakkaan toiseen tärkeämpään toimintoon mutta joka ei suoraan koske teräksen ensisijaista prosessointia tai ensisijaista käyttöä (esim. tekstiilit, kemikaalit). Milloin yhtiöllä on useanlaista toimintaa, joista vain muutamat käyttävät terästä, tämä voi johtaa siihen, että asiakas ja terästoimitukset luokitellaan niin, että luokitus ei vastaa yhtiön päätoimialaa. 5. PERIAATE: Vastaanottajien toimialaa ei koskaan tulisi määrittää toimitettujen terästuotteiden tyypin perusteella, koska tämä menetelmä voi johtaa virheisiin. Poikkeuksia voidaan kuitenkin sallia, jos mitään muita luokittelumahdollisuuksia ei ole. II TUOTTEIDEN MÄÄRITTELY Ks. kyselylomakkeen 2-71 "Terästoimitukset yhteisön maihin ja toimitukset yhteensä" ohjeita. III ASIAKASTOIMIALOJEN MÄÄRITTELY Jäljempänä esitetään toimialat, jotka tulee sisällyttää kuhunkin kyselylomakkeen sarakkeeseen yleisen toimialaluokituksen (NACE) ja YK:n kansainvälisen luokituksen mukaan. Suhde kyselylomakkeen nimikkeiden ja sarakkeiden sekä molempien luokitusten välillä esitetään liitteessä. Sarake 12: TAONTA JA PURISTUS Tämä nimike sisältää takomot, ei kuitenkaan muihin toimialoihin integroituja laitoksia, jotka sisältyvät muun nimikkeen alle kyselylomakkeella. Tähän luetaan kylmäpursotus, raskaiden takomatuotteiden valmistus sekä kevyiden ja keskiraskaiden takoma- ja puristustuotteiden mukaanluettuna teräsrenkaiden, -pyörien ja -akseleiden valmistus. Kuitenkin lukuunottamatta takomoteollisuutta sellaisenaan, seuraavien tuotteiden valmistajat: taotut mutterit ja pultit, liitoslaipat ja taotut jouset, luokitellaan kyseisten tuotteiden tyypin mukaan sektoreihin, joihin ne kuuluvat. Sarake 13: TERÄSPUTKITEOLLISUUS Saumattomien putkien ja hitsattujen levyistä, leveistä nauhoista, kuuma- tai kylmävalssatuista, valmistettujen, myös täsmäputkien ja erikoisputkien (esim. sähköjohtimien) tuotanto. Sarake 14: LANGANVETÄMINEN Yksinkertaisen vedetyn valssilangasta valmistetun langan valmistaminen. Sarake 15: KIRKKAAKSI VETÄMINEN Tankojen ja täyteisten profiilien valmistus vetämällä, sorvaamalla tai hiomalla materiaalin paksuutta vähentämällä. Sarake 16: KYLMÄVALSSATTUJEN KAPEIDEN NAUHOJEN VALMISTUS Kapeiden nauhojen valmistus kylmävalssaamalla alle 500 mm:n leveiksi, ei kuitenkaan kylmävalssatuista leveistä nauhoista EHTY-tehtaalla halkaisemalla valmistetut nauhat. Sarake 17: KYLMÄMUOVATTUJEN PROFIILIEN VALMISTUS Profiilien valmistus kuuma- tai kylmävalssattuja nauhoja tai levyjä kylmätaivuttamalla. Sarake 18: SYVÄVETO JA LEIKKAAMINEN Välitoimintoja, joita suorittavat itsenäiset yhtiöt, jotka käyttävät lattatuotteita (pääasiassa levyjä), jotka syvävedolla(4) suoritetun leikkaamisen tai oikaisemisen jälkeen toimitetaan halutun kokoisena ja muotoisena muilla asiakastoimialoille. Tämä nimike sisältää myös terästeollisuuteen integroidut syväveto- ja leikkausosastot mutta ei muihin kyselylomakkeen nimikkeen muodostaviin teollisuudenaloihin integroituja. Sarake 20: KONEENRAKENNUS, EI KUITENKAAN SÄHKÖLAITTEIDEN Tähän sarakkeeseen luetaan seuraavat: teollisuuskoneiden ja traktoreiden, metallintyöstöön tarkoitettujen konetyökalujen ja muiden koneiden kanssa käytettävien työkalujen ja laitteiden valmistus, >VIITTAUS KAAVIOON> kaivoslaitosten, rauta- ja terästeollisuuden laitosten ja valimoiden valmistus, maa- ja vesirakentamisen ja rakennusteollisuuden laitosten, käyttövoiman mekaanisten käsittelylaitteiden ja siirtolaitteiden, puuntyöstö- ja muiden vastaavien materiaalien työstökoneiden, paperi-, paperitavara-, paino- ja kirjapainokoneiden, pesula- ja kuivapesukoneiden, nahkateollisuuden koneiden, mukaanluettuna saapas- ja kenkäteollisuus, polttomoottoreiden, vedennostorattaiden, ja vesi- ja höyryturbiinien ja muiden mekaanisten energiantuotantokoneiden valmistus hydraulisin tai pneumaattisin keinoin, huoneen lämmitys-, tuuletus- ja ilmastointilaitteiden, jäähdytyslaitteiden (ei kuitenkaan kotitalouksissa käytettävien jääkaappityyppien ja pakastusyksiköiden), ei - sähköllä toimivien teollisuusuunien valmistus, ei - sähköllä toimivien hitsauslaitteiden ja toimisto- ja tietojenkäsittelykoneiden valmistus. Sarakkeeseen luetaan myös konepajat, jotka valmistavat ja huoltavat koneiden ja laitteiden komponentteja. Tähän nimikkeeseen ei lueta ajoneuvojen valmistusta (autojen, polkupyörien, moottoripyörien, lentokoneiden jne.) tai niiden moottoreiden valmistusta. Sarake 30: SÄHKÖRAKENTAMINEN (SÄHKÖLAITTEIDEN JA KAAPELIEN VALMISTUS) Tähän sarakkeeseen luetaan: eristettyjen johtojen ja kaapeleiden valmistus, sähkömoottoreiden, sähkögeneraattoreiden, muuntajien, kytkimien, kytkinkojeistojen ja muiden perussähkölaitteiden valmistus, sähkölaitteiden ja -kojeiden valmistus teollisuuskäyttöön, paristojen ja akkujen, tietoliikennelaitteiden, elektronisten mittaus- ja rekisteröintilaitteiden ja televisiovastaanottimien, äänentoisto- ja tallennuslaitteiden ja elektronisten laitteiden ja kojeiden valmistus (paitsi elektronisten tietokoneiden), levysoittimien, levyjen ja äänitettyjen magneettinauhojen valmistus, kotitaloudessa käytettävien elektronisten laitteiden, sähkölamppujen ja muiden sähkövalaistuslaitteiden valmistus. Tähän ryhmään ei merkitä sähkömittauslaitteita, jotka on luokiteltu sarakkeeseen 77. Tähän sarakkeeseen tulisi merkitä toimitukset ainoastaan niille toimialoille, jotka tuottavat edellä mainittuja koneita, ei kuitenkaan sähköyhtiöitä, jotka tulisi merkitä sarakkeeseen 92. Sarake 41: TELAKAT Meri- ja jokitelakat, jotka rakentavat ja korjaavat kaikkia laivatyyppejä. Laivan moottoreiden rakentaminen ja laivan erikoiskomponenttien (erikoistuneet laitokset) rakentaminen, laivanromutustelakat. Sarake 42: VETURIT JA VAUNUT Kaiken tyyppisten ja kaikille raideleveyksille tarkoitettujen vetureiden ja henkilöiden ja tavarankuljetukseen tarkoitettujen vaunujen ja raitiovaunujen rakentaminen. Tämä nimike sisältää myös vetureiden ja vaunujen rakentamisen rautatieyhtiöille sekä korjaustyön niihin kuuluvilla laitoksilla. (Tähän tulee niin ollen sisällyttää kaikki toimitukset, jotka eivät ole rautatien rakentamiseen liittyviä materiaaleja eikä niiden tarvikkeita: pylväitä, siltoja jne. rautateitä varten.) Sarake 43: AUTOT, PYÖRÄT JA MUUT AJONEUVOT Tähän luetaan seuraavat toiminnot: 1. Autojen ja autonkorien rakentaminen ja valmistus ja autojen kokoonpano kuten esim. kaupallisten matkailuvaunujen ja bussien, kuorma-autojen ja niiden perävaunujen, asuntovaunujen, kaikenlaiseen tarkoitukseen tarkoitettujen laitureiden ja erikoisajoneuvojen (ambulanssit, taksit jne), autojen varaosien ja erikoiskomponenttien rakentaminen kuten moottorien, jarrujen, kytkimien, vaihdelaatikoiden, vaihteistojen, pyörien ja runkojen valmistus. Tähän nimikkeeseen eivät sisälly ulko- tai sisärenkaat, autojen ikkunat, sähkötarvikkeet eikä koneelliset käsittelyajoneuvot. 2. Autojen ja pyörien korjaustyöt: Autojen, moottorikuorma-autojen ja polkupyörien korjaustyö sekä kaikki erikoistuneet korjaustyöt kuten esim. konepeltien ja sähkölaitteiden korjaustyöt. 3. Polkupyörien ja moottoripyörien valmistus: Moottoripyörien, skoottereiden, polkupyörien, kolmipyöräisten pyörien ja tandempyörien ja niiden yksittäisten komponenttien kuten esim. moottorit, jarrut, pyörän navat, satulat, rungot, vaihteet ja ohjaustangot, valmistus. 4. Lentokoneiden rakentaminen: Lentokoneiden, purjekoneiden ja niiden yksittäisten komponenttien kuten esim. moottoreiden, potkurien, korkeusvakaimien ja laskutelineiden rakentaminen, kokoonpano ja korjaus. Lentokoneiden navigointilaitteiden valmistus on luokiteltu sarakkeeseen 77. Sarake 51: TERÄS- JA METALLIRAKENTEET Tähän ryhmään luetaan seuraavat toiminnot: - teräsrakenteiden ja rakenteiden osien valmistus (sillat, siltaprofiilit, rungot, ristikot, päällysrakenteet), - kaivoksen tukilaitteiden valmistus, - rautatiekaluston ja varusteiden valmistus standardiraideleveyttä varten kuten esim. kokoonpanotuurnat, vaihteenkielet, pylväät, risteyskappaleet ja kääntölavat jne. Sarake 52: RAKENNUSTYÖ JA JULKISET TYÖT Tähän ryhmään luetaan seuraavat toiminnot, ei kuitenkaan sellaiset, jotka kuuluvat ryhmään "Teräs- ja metallirakenteet". Rakennusten, teiden, yleisten valtateiden ja vesiteiden kuten kanavarakennukset, rautatiet (ei kuitenkaan rautatieradat), pengerrysten, satamalaitureiden, tunneleiden, maanalaisten ratojen, eritasomaanteiden, siltojen, maasiltojen, patojen rakennus, korjaus ja purkaustyö, viemärityö, puhdistustyö, vesijohto-, kastelu- ja pelastustoiminta, vesivoimajärjestelmien, painevesilaitosten, kaasujohdotusten, putkijohtojen ja tukirakenteiden rakentaminen (esim. kaivospalkit) ja kaikki muu raskas rakennustyö, merityö kuten naaraus, ruoppaus, paalunjunttaus, kuivatus ja satamien, merilaitosten, kaivojen, lentokenttien, urheilukenttien, golfratojen, uima-altaiden, tenniskenttien, pysäköintialueiden, tietoliikennejärjestelmien kuten puhelin- ja lennätinlinjojen rakentaminen ja kaikki muu vastaava yksityisten yritysten tai julkisen sektorin suorittama työ. Tähän nimikkeeseen luetaan rakennustoiminnan alihankintatyöt kuten esim. rakennustelineiden rakentaminen, putkityöt, muuraustyöt ja sähkötyöt sekä pylväiden, pilareiden ja putkien valmistus teräsbetonista jne. Tähän nimikkeeseen ei lueta toiseen toimialaan luokitellun yrityksen suorittamaa ja tämän yrityksen lukuun tehtyä rakennus-, korjaus- ja purkutyötä. Kaivannot ja maan siirto, kaivoskuilujen putkien laskeminen ja kaivuutyö mineraalien louhintaa varten luokitellaan kaivos- ja louhintatyön toimialan eri ryhmiin (sarakkeet 81 ja 82). Sarake 60: RAUTATIERADAT Tähän luetaan rautatieratojen tai julkisten tai yksityisten rautateiden ja niiden tarvikkeiden rakentaminen (esim. sillat, pylväät, merkinantomastot, vaihteet jne.), jos yhtiöt itse suoraan tekevät tämän työn. Sarake 71: METALLIHUONEKALUT Metallihuonekalujen valmistus koteja, toimistoja ja julkisia rakennuksia varten sekä ammatilliseen ja ravintolakäyttöön, toimisto- ja myymälälaitteiden ja varusteiden valmistus. Sarake 72: PULTIT, MUTTERIT JA RUUVI- JA AUTOMAATTITERÄS Tähän sisältyy: Seuraavien tuotteiden valmistus (myös taottujen ruuvien, pulttien, niittien jne.), pulttien ruuvien, tiivisteiden, aluslevyjen ja niittien, ruuvien ja standardisorvaustuotteiden tai mallin mukaan tehtyjen tuotteiden valmistus. Sarake 73: RAUTATAVAROIDEN, HIENOTAKEIDEN, TYÖKALUJEN JA LUKKOSEPÄN TUOTTEIDEN VALMISTUS Tähän ryhmään sisältyvät seuraavat toiminnot: - käsityökalujen ja pienten maatalous-, kasvinviljely- ja teollisuustyökalujen sekä hienotakeiden valmistus, - kaikenlaisten kotitalousuunien (paitsi sähköuunien) valmistus, muiden kotitalous- ja kaupan alan laitteiden (paitsi sähköllä toimivien), pienten aseiden ja niiden ammusten sekä muiden rautatavaroiden valmistus, - teräsovien ja -ikkunoiden yms. valmistus valssatuista kulmateräksistä, muototeräksistä ja profiileista, - teräslankatuotteiden valmistus, - jousien ja ketjujen valmistus, - lukkojen ja metallihelojen valmistus. Sarake 74: METALLISTEN PAKKAUSTEN VALMISTUS Laatikot ja tölkit säilöttyjen ruokien, öljyn, maitotuotteiden, tupakan, lääkkeiden, juomien, vahojen, kiillotusaineiden ja lattian kiillotusaineiden jne. (myös aerosolitölkit) pakkaamiseen, kapselit pullojen ja astioiden sulkemista varten, kruunukorkit ja ruuvikansikuvut samaa tarkoitusta varten. Muut pakkaustavarat kuten esim. rullat liimapaperia varten. EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-73 Osa II LAATU- JA PERUSTERÄKSET TERÄSTOIMITUKSET KANSALLISILLE MARKKINOILLE TUOTTEITTAIN JA ASIAKASTOIMIALOITTAIN (jatkuu) Sarake 75: METALLITYNNYRIT Kaikenlaiset metallitynnyrit tavaroiden kuljetusta varten. Sarake 76: HÖYRYKATTILAT JA MUUT METALLIASTIAT Metallisäiliöiden kuten esim. jerrykannujen, suurien tynnyreiden maidonkuljetusta varten, höyrykattiloiden, säiliöiden, mukaanluettuna kaasukellot, hitsatut kaasupullot, talousjätesäiliöt ja niiden kaltaiset astiat ja paineastiat, ei kuitenkaan metallitynnyrit (sarake 75) eikä tölkit ja tynnyrit säilöttyjä ruokia varten (metallipakkaukset sarake 74). Sarake 77: HIENOMEKAANISET JA OPTISET LAITTEET, LEIKKIKALUT Tähän nimikkeeseen sisältyy: 1. Tarkat hienomekaaniset laitteet Mittauskojeiden, valvontakojeiden (esim. ilmailun navigointilaitteet), laboratoriokojeiden ja hienomekaanisten kojeiden valmistus ja lääketieteellisten ja kirurgisten kojeiden valmistus kirurgeille, lääkäreille ja hammaslääkäreille. 2. Valokuvausmateriaalien ja optisten kojeiden valmistus Optisten kojeiden ja linssien, silmälasien ja valokuvausmateriaalien ja -tarvikkeiden mukaanluettuna filmit ja valoherkät levyt, valmistus. 3. Kellojen valmistus ja korjaus 4. Soitinten valmistus Soitinten kuten esim. pianot, jousisoittimet, puhallinsoittimet, lyömäsoittimet, äänilevyjen valmistus. Gramofonien valmistus kuuluu ryhmään koneiden, laitteiden ja sähkötarvikkeiden valmistus. 5. Leikkikalujen ja urheilutarvikkeiden valmistus. Sarake 81: KIVIHIILEN LOUHINTA Kaivostoiminta, jonka päätoiminto on antrasiitti- ja bitumisten hiilten, kuten esim. bitumihiilen, puolipehmeän hiilen ja ligniitin louhinta. Mukaan luetaan myös apulaitokset kivihiilenkäsittelyä varten. Sarake 82: MUU KAIVOSTOIMINTA 1. Kaivostoiminta, jonka päätoiminto on malmien louhinta: a) rautamalmin louhinta, b) muiden malmien kuin rautamalmin louhinta. 2. Raakaöljyn ja maakaasun tuotanto Öljy- ja maakaasukenttien toiminta (mukaanluettuna poraus) ja savikiven ja bitumihiekan louhinta. 3. Rakennuskiven, saven ja hiekan louhinta Kivenlouhinta (myös saviliuskeen), saven, hiekan ja soran louhinta. 4. Muualla luettelemattomien ei-metallisten mineraalien louhinta Kaivostoiminta ja louhinta, joka kohdistuu sellaisiin materiaaleihin kuin asbesti, kipsi, suola (myös suolankeittokattiloiden toiminta), rikki, asfaltti, bitumi ja kaikki muut ei-metalliset mineraalit, ei kuitenkaan hiili, öljy, rakennuskivi, savi, hiekka ja sora. Guanon ja turpeen työstäminen luetaan tähän ryhmään. Sarake 91: TERÄSTEHTAIDEN OMA KÄYTTÖ Tähän luetaan tuotteet, joita käytetään tehtaassa korjauksiin, huoltoon ja niiden kaltaisiin käyttötarkoituksiin mukaanluettuna tehtaan uuden laitoksen rakentaminen. Sarake 92: MUUT KÄYTTÄJÄT Periaatteessa kaikki teräksen prosessointitoimialat ja pääasialliset ei-teolliset terästä käyttävät toiminnot ryhmitellään edellä mainittuihin nimikkeisiin. Tämä nimike "muut käyttäjät" sisältää siten periaatteessa: 1. Toimialat, jotka eivät käytä terästä raaka-aineena tavalliseen tuotantoon, esim. tekstiilit, muut kuin ferrotuotteet, kemikaalit, paperi, elintarvikkeet, lasi, nahka ja vuodat (koneiden huoltoon ja korjaukseen, tehtaan laitoksiin ja näiden toimialojen uusiin rakennuksiin), 2. Muut ei-teolliset käyttäjät (maatalous, metsätalous, kauppa, pankkitoiminta jne.), julkinen hallinto, puolustustoiminnan suoranaiset tarpeet. >VIITTAUS KAAVIOON> (1) EYVL N:o L 141, 28.5.1986, s. 1 (2a) Esimerkiksi: leikkaamalla kappaleiksi jne. (3a) Tämän määritelmän mukaan valssilanka, joka toimitetaan viimeisteltynä ja leikattuna, luokitellaan yhteen samanmuotoisten ja samankokoisten kauppaterästankojen kanssa, joita koskevat sallitut mittapoikkeamat, kun sen sijaan kaikki tuotteet, jotka toimitetaan kelattuna, sisällytetään riville 132 (valssilanka) siinäkin tapauksessa, että ne on tarkoitettu betonirakennustyöhön. (4) Tämän prosessoinnin jälkeen levyt tai muut kyseiset tuotteet eivät enää ole EHTYn yhteismarkkinoiden alaisia. LIITE Vastaavuus asiakastoimialoista käytetyn luokituksen ja Euroopan yhteisöjen yleisen toimialaluokituksen (NACE) sekä YK:n kansainvälisen toimialaluokitusstandardin välillä(1a) >TAULUKON PAIKKA> EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-74/Liite ERIKOISTERÄSLAATUJEN (SEOS- JA SEOSTAMATTOMIEN) TOIMITUKSET TUOTTEIDEN TYYPIN JA TERÄSLAADUN MUKAAN YHTEISÖN MAIHIN JA KOLMANSIIN MAIHIN OHJEET I YLEISTÄ 1. Tätä kyselylomaketta sovelletaan kaikkiin terästehtaisiin yhteisössä. 2. Tarkasteltava kuukausi on kalenterikuukausi. 3. Jokaisesta seuraavasta laadusta tulisi täyttää erillinen kyselylomake: - seostamattomat erikoisteräkset - niukkaseosteiset erikoisrakenneteräkset - ruostumattomat ja tulenkestävät teräkset - muut seosteräkset - kaikki laadut yhteensä 4. Toimitukset koskevat kaikkia tuotteita, myös huonolaatuisia (kuten ei-priimatuotteet, levyjen särmäykset ja harkoista katkaistut päät) mutta ei välittömästi uudelleen sulatettavien. Ei-toimitettujen tuotteiden tonnimäärät tulee merkitä siinä tilassa, jossa ne lähtevät tehtaasta tai tehtaan varastoimispaikasta. 5. Toimituksiin sisältyvät kaikki perustamissopimuksen piiriin kuuluvat tuotteet, joita käytetään tuotteiden pakkaamiseen ennen niiden lähettämistä. Pääperiaatteet 6. Toimitukset on ilmoitettava päätaulukossa (osat B, C, D tai E) kahden perusperiaatteen mukaisesti: a) Tietylle kuukaudelle merkittävät toimitukset ovat sellaisia, jotka on toimitettu EHTY-terästeollisuuden ulkopuolisia toimintoja varten (so. yhteisön kuluttajille ja osakkeenomistajille ja kolmansien maiden asiakkaille), joko ilmoituksen antavan tehtaan suoraan lähettämänä tai kansallisen tehtaaseen kuuluvan varastoimispaikan kautta tai epäsuoraan (ks. 6b). Siirtoja tehtaiden ja niiden omien kansallisten varastoimispaikkojen välillä ei ilmoiteta. b) Kaupallinen periaate Tuotteen toimittamisesta ilmoittaa tehdas, joka saa tilauksen ja laskuttaa toimituksesta tilauksen tehnyttä asiakasta, siinäkin tapauksessa, että toinen tehdas lähettää tavarat laskuttavan tehtaan lukuun tai että tavarat lähettää urakkatyön tekijä tai alihankkija. Ilmoituksen antava tehdas ilmoittaa toimituksen tavaroiden todellisen määränpään mukaan. Erikoistapaukset 7. Terästehtaan oma kulutus ja siirrot integroituihin laitoksiin EHTY-terästeollisuuden ulkopuolella Päätaulukossa ilmoitettujen toimitusten tulee sisältää terästehtaiden oma kulutus (mukaan luettuna korjaus ja uusien laitosten rakentaminen) ja toimitukset integroiduille laitoksille, jotka tuottavat putkia, taoksia jne., myös laitokset, jotka tuottavat renkaita, pyöriä ja akseleita, silloinkin kun ne ovat valssattuja. Näiden toimitusten tulee sisältää: - oman tuotannon toimitukset, - ostettujen materiaalien toimitukset ellei ole todistettu, että toimittava terästehdas on jo ilmoittanut nämä määrät toimituksina markkinoille. 8. Myynnit muille EHTY-terästehtaille a) Toimituksia yhdestä EHTY-terästehtaasta toiseen samaan yhtiöön kuuluvaan ja samassa maassa sijaitsevaan ei ilmoiteta. b) Valanteet, välituotteet ja kuumavalssatut leveät nauhat Nämä toimitukset on ilmoitettava joko: - kyselylomakkeen A-osassa, mikäli tiedetään varmasti, että ne on toimitettu uudelleen valssattavaksi, jälleenmyyntiä varten tai EHTY-tuotteiksi jatkojalostamista (leikkaamista, halkaisemista tai pinnoittamista) varten, tai - kyselylomakkeen B- tai C-osassa, jos ne on toimitettu vastaanottavan terästehtaan omaa kulutusta tai ei-EHTY-tuotteiksi jatkojalostamista varten, ellei tiedetä vastaanottavan tehtaan ilmoittavan näitä määriä toimituksina markkinoille tai jos ei ole tarkkaa tietoa niiden käyttötarkoituksesta. c) Muut tuotteet Nämä tuotteet on ilmoitettava joko: - päätaulukossa (osat C, D, tai E), jos ne on toimitettu vastaanottavan tehtaan omaa kulutusta varten tai jatkojalostettavaksi ei-EHTY-tuotteiksi tai jos ei ole tarkkaa tietoa niiden käyttötarkoituksesta, tai - liitteessä III ainoastaan siinä tapauksessa, että ne on toimitettu toisessa maassa sijaitsevalle EHTY-terästehtaalle jälleenmyyntiä tai muiksi EHTY-tuotteiksi jatkojalostamista varten. Sellaisissa tapauksissa vastaanottavalle terästehtaalle siirtyy vastuu ilmoituksesta markkinoille toimittamisesta myöhemmin. 9. Toimitukset toisen toimeksiantajana toimivan yhtiön tilauksesta ja laskuun a) Toimeksiantaja on EHTY-terästehdas: Tehtaan, joka laskuttaa tuotteiden toimittamisesta EHTY:n ulkopuolista asiakasta, on ilmoitettava toimitus päätaulukossa, ja jos lähettävä tehdas on toisessa maassa, myös liitteessä I. Lähettävän tehtaan on ilmoitettava toimitus ainoastaan, jos tilaus saatiin toisessa maassa sijaitsevalta EHTY-terästehtaalta. Sellaisessa tapauksessa toimitusta ei ilmoiteta päätaulukossa vaan ainoastaan liitteessä II. b) Toimeksiantaja ei ole EHTY-terästehdas: Lähettävän tehtaan on ilmoitettava päätaulukossa toimitukset sellaisen yhtiön tilauksesta ja laskuun, joka ei ole EHTYterästehdas, koska toimeksiantaja ei ilmoita toimitustilastoja Eurostatille. 10. Toimitukset urakkatyötä tai alihankintaa varten Tuotteet, jotka on lähetetty urakkatyötä varten, on ilmoitettava ainoastaan liitteessä III ja ainoastaan siinä tapauksessa, että urakkatyön tekijä on toisessa maassa. 11. Toimitukset urakkatyön tai alihankinnan jälkeen a) Silloin, kun toimeksiantaja on saman maan EHTY-terästehdas, toimituksia ei ilmoiteta tällä kyselylomakkeella. b) Silloin, kun toimeksiantaja on toisessa maassa oleva EHTY-terästehdas: - urakkatyön tekijän on ilmoitettava urakkatyön jälkeen lähetetyt tuotteet, - liitteessä III, jos tuotteet palaavat toimeksiantajan omistamaan tehtaaseen tai varastoimispaikkaan tai toiseen EHTY-terästehtaaseen, - liitteessä II, jos tuotteet lähetetään johonkin muuhun määränpäähän, - toimeksiantajan on ilmoitettava päälomakkeessa urakkatyön jälkeen markkinoille myydyt tuotteet, olipa niiden lähettäjä kuka hyvänsä, ja myös liitteessä I, jos lähettävä tehdas sijaitsee toisessa maassa. c) Silloin kun toimeksiantaja ei ole EHTY-terästehdas: Urakkatyön tekijän on ilmoitettava toimitus urakkatyön jälkeen päätaulukossa, olipa tuotteiden määränpää mikä tahansa, koska toimeksiantaja (tukkukauppias tai kuluttaja yhteisössä tai asiakas kolmannessa maassa) ei tee toimituksesta ilmoitusta Eurostatille. II MÄÄRITELMÄT - Erikoisteräksen yleismäärittelyt: ks. kyselylomake 2-16. - Seosteräksen luokat: ks. kyselylomake 2-16. - Tuotemäärittelyt ja rivikohtaiset huomautukset: ks. kyselylomake 2-71. >VIITTAUS KAAVIOON> EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-80 LAATU- JA PERUSTERÄKSET UUDET TILAUKSET YHTEISÖ JA KOLMANNET MAAT OHJEET Yleistä ja määritelmät 1. Ajanjakson aikana saadut uudet tilaukset on ilmoitettava nettona ottaen huomioon peruutukset meneillään olevana ajanjaksona ja edellisinä ajanjaksoina. 2. Ks. muita ohjeita kyselylomakkeelta 2-71 - Toimitukset. >VIITTAUS KAAVIOON> EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-81 Osa I LAATU- JA PERUSTERÄKSET SEOSTAMATTOMAN TERÄKSEN UUDET TILAUKSET KOLMANSISTA MAISTA OHJEET I Yleistä ja määritelmät 1. Ajanjakson aikana saadut uudet tilaukset on ilmoitettava nettona ottaen huomioon meneillään olevan ajanjakson ja aikaisempien ajanjaksojen tilausten peruutukset. 2. Ks. muita ohjeita kyselylomakkeelta 2-71 - Toimitukset. II Kolmansien maiden luokitus Ks. kyselylomaketta 2-72. >VIITTAUS KAAVIOON> EUROOPAN YHTEISÖJEN KOMISSIO EHTY TILASTOTOIMISTO Yritystilastot D3 Luxemburg, tammikuu 1989 Kyselylomake 2-81 Osa II LAATU- JA PERUSTERÄS UUDET TILAUKSET KOLMANSISTA MAISTA >VIITTAUS KAAVIOON> (1a) International Standard Industrial Classification of All Economic Activities of the United Nations (Statistical Papers - Series M. No. 4, Rev. 2 - New York 1968). (2b) Positiot 316.4 ja 316.6 eivät sisälly.